Abu Bakar Basyir

Abu Bakar Ba'asyir (dilahirkan pada Ogos 1938) adalah seorang tokoh Islam dan mujahidin kanan Arab yang berasal dari Indonesia. Beliau adalah bekas ketua agama Jemaah Islamiyah (JI), sebuah pertubuhan militan Islam yang mempunyai hubungan dengan al-Qaeda. Ba'asyir memiliki hubungan dengan JI atau pengganas. 

Ba'asyir merupakan pemimpin Majlis Mujahidin Indonesia (MMI) serta salah seorang penubuh Pondok Pesantren Islam Al Mu'min di Ngruki, Sukoharjo, Jawa Tengah.

Pada 3 Mac 2005, Ba'asyir telah disabitkan kesalahan di atas konspirasi serangan bom 2002, tetapi tidak bersalah atas tuduhan berkaitan dengan bom 2003. 

Pada 17 Ogos 2005, masa tahanan Ba'asyir dikurangkan kepada empat bulan dan 15 hari sempena Hari Kemerdekaan Indonesia.

 Pengenalan 
'Abu Bakar Basyir adalah perancang siri pengeboman di Republik Indonesia dan dikaitkan dengan Jemaah Islamiah  tetapi dinafikan sekeras-kerasnya oleh beliau. Beliau menyatakan tidak tahu menahu tentang Jemaah Islamiah.

Nama lainnya ialah Abu Bakar Ba'asyir, Abubakar Bashir dan  Abdus Somad. Beliau dilahirkan pada 17 Ogos 1938 di di Jombang, Indonesia.

Pendidikan
 1959 belajar di Pondok Pesantren Gontor, Jombang, Jawa Timur 
 1963 belajar di Fakultas Dakwah Universitas Al-Irsyad, Solo, Jawa Tengah . Aktif dalam Himpunan Mahasiswa Solo. Setiausaha Pemuda Al-Irsyad Solo,
 1961 Ketua Gerakan Pemuda Islam Indonesia dan  Ketua Lembaga Dakwah Mahasiswa Islam.

Kerjaya
Beliau merupakan seorang ustaz, guru agama yang mempunyai kemahiran dan kepimpinan spiritual.
 1969 Abu Bakar Basyir dan Abdullah Sungkar dianggap menubuhkan Darul Islam yang bertujuan  mendirikan Daulah Islamiyah  iaitu sebuah negara Islam yang ideal. 
 1972 Abu Bakar mendirikan pondok pesantren Al-Mukmin bersama rakannya iaitu Abdullah Sungkar, Hassan Basri dan  Yoyok Rosywadi ,   Abdul Qohar H. Daeng Matase dan Abdillah Baraja. Alamatnya di Jalan Gading Kidul 72 A, Desa Ngruki, Kabupaten Sukoharjo, Jawa Tengah. Pondok seluas 8.000 meter persegi hanya 2,5 kilometer dari Solo. Aktivitinya kuliah zuhur . Basyir dan rakan-rakannya mengadakan siaran radio  dan menyampaikan pengajian agama Islam di Indonesia.  Moto pesantrennya 'Hidup mulia, mati mendapat syurga'.

 Abu Bakar dijatuhi hukuman penjara selama 19 tahun kerana menolak asas tunggal Pancasila yang merupakan prinsip utama Indonesia. Ramai warga Islam Indonesia memandang Pancasila sebagai bertentangan dengan prinsip agama Islam. Setelah rayuan, hukuman itu diringankan menjadi 15 tahun sahaja dan dikenakan tahanan dalam rumah sahaja.

 1982 Abu Bakar Basyir ambil kesempatan itu melarikan diri ke Malaysia, menetap di beberapa tempat di Johor dan di Kampung Sungai Manggis , Banting , Selangor . Abu Bakar berniaga kecil-kecilan   dan mengajar ilmu agama.  Menurut CIA , ketika inilah Jemaah Islamiah ditubuhkan dan ahlinya tersebar hingga ke Filipina dan Singapura.  
 1990-an Abu Bakar bekerjasama dengan Hambali @ Riduan Hisamuddin di Johor yang melihat kekhalifahan Islam di Asia Tenggara dapat menyelesaikan masalah umat Islam sejagat. Abu Bakar memang menyeru kepada jihad tetapi tidak melalui aksi militan. Sementara Hambali cenderung kepada aksi militan.

 1998 Abu Bakar kembali ke Indonesia selepas Presiden Suharto tumbang. Sedangkan Hambali terus berjuang melalui gerakan bawah tanah.

 1998 beliau menghidupkan kembali  pondok pesantren Al-Mukmin dan menubuhkan Majlis Mujahidin Indonesia serta menyeru perjuangan jihad.  Sejak itu jumlah pelajar bertambah  dan beberapa ratus menjadi lebih 2000 orang. Antara pelajaran yang diajarkan ialah bahasa Inggeris.  

Aktiviti tersembunyi Abu Bakar terdedah melalui:
 Polis Malaysia yang menangkap beberapa  anggota kumpulan militan Kumpulan Mujahidin Malaysia (KMM) yang disyaki terlibat dalam gerakan militan  untuk menjatuhkan kerajaan Malaysia . Anggota KMM mengaku Abu Bakar serbagai penggerak  kumpulan itu. 
 Anggota Jemaah Islamiah di Singapura yang ditangkap di Singapura turut menuding jari kepada Abu Bakar sebagai dalang gerakan mereka.
 Beberapa dokumen risikan menddedahkan bahawa Abu Bakar menerima dana daripada Al-Qaeda  untuk membiayai operasi keganasan di Asia Tenggara.

Ajarannya
 1985-1999,  Ustaz Basyir di Singapura dan Malaysia mengajar agama berdasarkan Al Quran dan Hadits  sebulan sekali sahaja.
 menolak asas tunggal Pancasila yang merupakan prinsip utama Indonesia. Ada ulama Indonesia memandang Pancasila tidak menepati prinsip agama Islam. 
 Tunduk hormat kepada bendera satu perbuatan syirik. Ia jelas sebahagian gerakan Hispran (Haji Ismail Pranoto)--salah satu tokoh Darul Islam/Tentara Islam Indonesia Jawa Tengah. 
 menegakkan Syariah Islam di Indonesia. 
 menyeru perjuangan jihad di Filipina dan Afghanistan.

Tangkap
 28 Februari 2002  Menteri Kanan Singapura, Lee Kuan Yew menyatakan Solo, Indonesia sebagai sarang teroris .
 2002 Abu Bakar dimasukkan ke Hospital Muhammadiyah di Solo .
 April 2002 Mahkamah Agung Indonesia memutuskan KH Abu Bakar Basyir tidak layak dibicarakan kerana kesalahan menentang Pancasila tahun 1985 lalu kerana melanggar Hak Asasi Manusia. Undang-Undang (UU) Nombor 11/ PNPS/1963 telah ditarik balik.
 19 September 2002 Abu Bakar Basyir memberi ceramah di Medan dan Banjarmasin . Di Ngruki dia kembali mengajar di pondok pesantren Al Mukmin

 23 September 2002, Majalah TIME berjudul 'Confessions of an Al Qaeda Terrorist' melaporkan Abu Bakar Basyir sebagai perancang serangan bom Masjid Istiqlal , Jakarta , Indonesia pada 1999. Sumber TIME ialah dari CIA  yang menyiasat Umar Al-Faruq , seorang warga Yaman yang ditangkap di Bogor, Indonesia.

 Jun 2002 Umar Al-Faruq , 31 tahun ditangkap di Bogor dan disiasat di  pangkalan udara di Bagram, Afganistan yang dijajah tentera Amerika Syarikat . Umar al Faruq mengaku :
 sebagai operator Al-Qaeda di Asia Tenggara
 pernah berhubung  dengan Abu Bakar Basyir .
 Abu Bakar Basyir adalah pemimpin spiritual kumpulan Jemaah Islamiah yang bercita-cita membentuk negara Islam di Asia Tenggara.
 Abu Bakar Basyir membekal dan membiayai gerakan Umar Al-Faruq. 
 Abu Bakar Basyir adalah orang belakang [serangan bom Masjid Istiqlal]] tahun 1999. 
 mengaku sebagai perancang rangkaian serangan bom, 24 Desember 2000. 

 1 Oktober 2002, Abu Bakar Ba'asyir menuduh majalah TIME mencemarkan nama baiknya dan menafikan  mengenali Umar Al-Faruq.
 11 Oktober 2002  Abu Bakar Basyir meminta polis Indonesia membawa Omar Al-Faruq ke Indonesia untuk  disiasat dan didakwa atas pengakuan Umar itu yang terlibat dengan Al-Qaeda.
 14 Oktober 2002  semasa di Pondok Al-Islam, Solo,  Abu Bakar Basyir  menuduh Amerika di sebalik pengeboman Bali 2002 sebagai bukti Indonesia sebagai sarang teroris.

 14 April 2003 Abu Bakar dikenakan tuduhan oleh mahkamah Indonesia.
 15 Oktober 2004 ditahan oleh polis Indonesia kerana tuduhan berkaitan serangan bom di Hotel JW Marriott di Jakarta pada 5 Ogos 2003. 14 orang terbunuh.
 3 Mac 2005, Abu Bakar Basyir dihukum bersalah atas konspirasi serangan pengeboman Bali 2002, tetapi tidak bersalah atas tuduhan terkait dengan pengeboman JW Marriott 2003. Dia dijatuhi hukuman 2 tahun penjara.
 17 Ogos 2005, hukuman penjara Abu Bakar Basyir dikurangi 4 bulan dan 15 hari sempena ulang tahun kemerdekaan Indonesia.

Ditahan semula
Pada 9 Ogos 2010, Abu Bakar Bashir ditahan semula oleh polis antikeganasan Indonesia, Detasmen 88 di daerah Ciamis, Jawa Barat. Ketua unit antikeganasan kerajaan, Ansyaad Mbai menyatakan Abu Bakat terlibat dalam kumpulan militan baru yang mempunyai kem latihan di wilayah Aceh. Mereka merancang membunuh Presiden Indonesia Susilo Bambang Yudhoyono dan melancarkan serangan ala Mumbai ke atas warga asing. Beliau kini memimpin kumpulan Jema'ah Ansharut Tauhid (JAT).
.Abu Bakar Bashir ditahan semula
Lihat juga
 Pengeboman Bali
 Pengeboman Bali 2005

 Rujukan 

Kategori:Jemaah Islamiah
Kategori:Kelahiran 1938
Kategori:Orang hidup
Kategori:Orang Indonesia berketurunan Arab